પણ જયારે સ્વ’ની ઓળખ થાય છે ત્યારે એ જ થેલ્મા ખુદ પોતાની નિયતિ કંડારે છે અને ઘટનાઓનું ફાટ-પ્રસ્ફોટન થાય છે ! સારીય મુવીમાં ડીટેઈલિંગ અને કુદરતની અસીમતા એ હદે ઝીલાઈ છે કે ક્યારેક એમાં ગરક થઇ જવાનો ડર રહે ! એ પછી મૂવીનું પહેલું જ બાપ-દીકરી’વાળું ચિલિંગ દ્રશ્ય હોય કે પછી કાચ’ની આરપાર સલવાયેલી ને અંદર સ્થિર તથા બહાર લહેરાતી વાળની લટ્ટ હોય કે પછી વિશાળ ઝુમ્મર’નું ઝુલવું હોય કે પછી બરફની જાડી ચાદર નીચે કોઈનું અચાનક પહોંચી જવું હોય ! હેટ્સ ઑફ ટુ ડિરેક્ટર એવા Joachim Trier [ કે જેમની Reprise અને Oslo, August 31st ઓલરેડી વિશ-લીસ્ટ’માં છે. ] અને સિનેમેટોગ્રાફર એવા Jakob Ihre [ ક્લાસિક વાઈડ & લૉંગ શોટ્સ ]’ની જોડીને કે જેમના વિઝન અને ઈમેજનરી વિના મુવી કૈક ખાલી રહેત. જ્યાંથી હરેક બોલકી ને વધુ પડતી સ્પેશિયલ ઇફેક્ટ્સ ભભરાવેલી સુપર નેચરલ હોલીવુડ મુવીઝ પુરી થાય છે ત્યાંથી જ થેલ્મા’નો ઉપાડ શરૂ થાય છે કેમકે ક્યારેક સન્નાટો જ કાનમાં ધાક પાડી જાય છે અને આંખો ખુદને જોવા મંડે છે!